
ΝΟΜΟΙ 

ΝΟΜΟΣ ΑΡΙΘ. 1934 

Τροποποίηση της νομοθεσίας περί ανταγωνισμού και άλλες διατά¬ 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Τροποποίηση του ν. 703/1977 «Περί ελέγχου μονοπωλίων και ολι¬ 
γοπωλίων και προστασίας του ελεύθερου ανταγωνισμού». 

Άρθρο 1 

Το άρθρο 4 του ν.703/1977 αντικαθίσταται ως εξής: 

«Άρθρο 4 

Συγκέντρωση επιχειρήσεων 

1. Η συγκέντρωση επιχειρήσεων δεν εμπίπτει καθεαυτή στην απαγό¬ 
ρευση του άρθρου 1 παρ.1 του παρόντος. 

2. Συγκέντρωση πραγματοποιείται όταν: 

α) συγχωνεύονται με κάθε τρόπο δύο ή περισσότερες επιχειρήσεις 
οποιοσδήποτε μορφής, 

β) ένα ή περισσότερα πρόσωπα, που ελέγχουν ήδη τουλάχιστο μία 
επιχείρηση, ή μία ή περισσότερες επιχειρήσεις, αποκτούν άμεσα ή έμ¬ 
μεσα τον έλεγχο του συνόλου ή τμημάτων μιας ή περισσότερων άλλων 
επιχειρήσεων. 

Ως έλεγχος νοείται η δυνατότητα καθορισμού της δράσεως μιας επι- 
χειρήσεως, που επιτυγχάνεται με την απόκτηση περιουσιακών στοι¬ 
χείων ή δικαιωμάτων συμμετοχής στην επιχείρηση. 

3. Δεν θεωρείται ότι συντρέχει περίπτωση συγκεντρώσεως όταν: 

α) τράπεζες, πιστωτικά ιδρύματα ή άλλοι χρηματοοικονομικοί οργα¬ 
νισμοί ή ασφαλιστικές εταιρείες, στις συνήθεις δραστηριότητες των 
οποίων περιλαμβάνεται η εμπορία και διαπραγμάτευση τίτλων, απο¬ 
κτούν δικαιώματα συμμετοχής σε μία επιχείρηση, με σκοπό την περαι¬ 
τέρω διάθεσή τους, εφ’ όσον η διάθεση αυτή πραγματοποιείται εντός 
έτους από την ημερομηνία αποκτήσεως και στο διάστημα αυτό δεν 
ασκούν τα δικαιώματα ψήφου που παρέχει το δικαίωμα συμμετοχής, με 
σκοπό να επηρεάσουν την ανταγωνιστική συμπεριφορά της επιχειρή- 
σεως αυτής στην αγορά. 

β) η απόκτηση δικαιωμάτων συμμετοχής πραγματοποιείται από 
εταιρείες επενδύσεων χαρτοφυλακίου και τα δικαιώματα αυτά ασκού¬ 


νται για τη διασφάλιση ακέραιος της αξίας των επενδύσεων αυτών και 
όχι για τον επηρεασμό της (ανταγωνιστικής συμπεριφοράς των σχετικών 
επιχειρήσεων». 

Άρθρο 2 

Μετά το άρθρο 4 προστίθενται τα ακόλουθα άρθρα 4α, 4β, 4γ, 48 
και 4ε: 

«Άρθρο 4α 

Γνωστοποίηση συγκεντρώσεων επιχειρήσεων 

1. Κάθε συγκέντρωση επιχειρήσεων πρέπει να γνωστοποιείται εντός 
μηνός από την πραγματοποίησή της στην αρμόδια για τον ανταγωνισμό 
υπηρεσία του Υπουργείου Εμπορίου. 

2. Κατ’εξαίρεση δεν απαιτείται γνωστοποίηση όταν: 

α) το μερίδιο συμμετοχής στην αγορά των αγαθών ή υπηρεσιών, που 
αφορά η συγκέντρωση, αντιπροσωπεύει στην εθνική αγορά ή σε ένα ση¬ 
μαντικό τμήμα της μέχρι 10% του συνολικού κύκλου εργασιών ή β) ο 
συνολικός κύκλος εργασιών όλων των επιχειρήσεων, που συμμετέχουν 
στη συγκέντρωση, κατά τα οριζόμενα στο άρθρο 4ε, δεν υπερβαίνει στην 
εθνική αγορά το σε δραχμές ισόποσο των δέκα εκατομμυρίων 
(10.000.000) Ευρωπαϊκών Λογιστικών Μονάδων (ΕΟΙΙ). 

3. Τποχρεούνται σε γνωστοποίηση: 

α) σε περίπτωση που η συγκέντρωση αποτελεί αντικείμενο συμφω¬ 
νίας των επιχειρήσεων που συμμετέχουν στη συγκέντρωση, η καθεμία 
από αυτές, 

β) σε όλες τις άλλες περιπτώσεις τα πρόσωπα, οι επιχειρήσεις ή ομά¬ 
δες προσώπων ή επιχειρήσεων που αποκτούν έλεγχο στο σύνολο ή σε 
τμήματα μιας ή περισσότερων επιχειρήσεων. 

4. Με απόφαση του Υπουργού Εμπορίου, μετά από γνώμη της Επι¬ 
τροπής Ανταγωνισμού, καθορίζεται το ειδικότερο περιεχόμενο της γνω- 
στοποιήσεως και κάθε άλλο σχετικό μ’ αυτή θέμα. 

5. Ο Υπουργός Εμπορίου μπορεί, μετά από γνώμη της Επιτροπής 
Ανταγωνισμού, να επιβάλλει πρόστιμο ύψους μέχρι 3% του συνολικού 
κύκλου εργασιών, όπως αυτός ορίζεται στο άρθρο 4ε, σε περίπτωση 
υπαιτίου παραλείψεως της υποχρεώσεως προς γνωστοποίηση.». 

«Άρθρο 4β 

Συγκέντρωση ομοειδών επιχειρήσεων υπαγόμενη σε προληπτικό 

έλεγχο 

1. Με κοινή απόφαση των Υπουργών Εθνικής Οικονομίας και Εμπο¬ 
ρίου, είναι δυνατό να υπαχθούν σε προληπτικό έλεγχο συγκεντρώσεις 
ομοειδών επιχειρήσεων, που ανήκουν σε κλάδους, στους οποίους κρίνε- 
ται ότι η αύξηση του βαθμού συγκεντρώσεως μπορεί να οδηγήσει σε πα- 
ρεμπόδιση, περιορισμό ή νόθευση του ανταγωνισμού στο σύνολο ή σε μέ¬ 
ρος της εθνικής αγοράς, ιδιαίτερα, με τη δημιουργία ή την ενίσχυση δε¬ 
σπόζουσας θέσης. 

2. Κάθε σχέδιο συγκεντρώσεως σε επιχειρηματικό κλάδο, για τον 
οποίο προβλέπεται προληπτικός έλεγχος συγκεντρώσεων, σύμφωνα με 
την παρ. 1 του παρόντος άρθρου, πρέπει να γνωστοποιείται στην αρμό¬ 
δια για τον ανταγωνισμό υπηρεσία πριν από την πραγματοποίησή του 
όταν: 

α) ίο μερίδιο συμμετοχής όλων των επιχειρήσεων που συμμετέχουν 
στη συγκέντρωση, στη συνολική εθνική αγορά ή σε σημαντικό τμήμα 
αυτής, των προϊόντων και υπηρεσιών της αυτής χρήσης, αντιπροσω¬ 
πεύει τουλάχιστον 35% του συνολικού κύκλου εργασιών ή 

β) ο συνολικός κύκλος εργασιών όλων των επιχειρήσεων, που συμμε¬ 
τέχουν στη συγκέντρωση, κατά τα οριζόμενα στο άρθρο 4ε, φθάνει ή 
υπερβαίνει το σε δραχμές ισόποσο των εβδομήντα πέντε εκατομμυρίων 
(75.000.000) ΕΟΙ 

3. Η συγκέντρωση, που αφορά σε επιχειρηματικούς κλάδους, οι 
οποίοι έχουν υπαχθεί σε προληπτικό έλεγχο, σύμφωνα με τα προβλεπό- 
μενα στην παρ. 1, απαγορεύεται, αν μπορεί να οδηγήσει σε παρεμπό- 
διση, περιορισμό ή νόθευση του ανταγωνισμού στο σύνολο ή σε μέρος 
της εθνικής αγοράς, ιδιαίτερα με τη δημιουργία ή την ενίσχυση δεσπό¬ 
ζουσας θέσης. 

Στα πλαίσια της εκτιμήσεως της δυνατότητας μιας συγκεντρώσεως 
επιχειρήσεων να παρεμποδίσει, περιορίσει ή νοθεύσει τον ανταγωνισμό, 
λαμβάνονται υπόψη ιδιαίτερα το μερίδιο συμμετοχής τους στη σχετική 
αγορά, η χρηματοδοτική και οικονομική τους δύναμη, η πρόσβασή τους 
σε πηγές εφοδιασμού ή στις αγορές διαθέσεως, η ανταγωνιστικότητά 
τους διεθνώς, η ύπαρξη νομικών ή πραγματικών εμποδίων εισόδου 
στην αγορά και η εξέλιξη της προσφοράς και ζήτησης των προϊόντων ή 
υπηρεσιών που αφορά η συγκέντρωση.» 

«Άρθρο 4γ 

Διαδικασία προληπτικού ελέγχου συγκεντρώσεων 

1. Αν ο Υπουργός Εμπορίου, μετά από γνωμοδότηση της Επιτροπής 
Ανταγωνισμού, κρίνει ότι μια συγκέντρωση απαγορεύεται κατά τις δια¬ 
τάξεις του άρθρου 4β. παρ. 3. εκδίδει απόφαση εντός δύο (2) μηνών από 
την ημερομηνία γνωστοποιήσεως, με την οποία απαγορεύει την πραγ¬ 
ματοποίηση της συγκεντρώσεως. Κατ’ εξαίρεση, ο Υπουργός μπορεί, 
μετά από γνωμοδότηση της Επιτροπής Ανταγωνισμού, να επιτρέπει τις 
συγκεντρώσεις που παρουσιάζουν γενικότερα οικονομικά πλεονεκτή¬ 
ματα, τα οποία αντισταθμίζουν τον περιορισμό του ανταγωνισμού που 
θα προκύψει από τη συγκέντρωση ή που είναι απαραίτητες για την εξυ¬ 
πηρέτηση σημαντικών συμφερόντων του κοινωνικού συνόλου. 

Η ανωτέρω απόφαση περί της χορηγήσεως εξαιρέσεως μπορεί να συ¬ 
νοδεύεται από την επιβολή όρων ή υποχρεώσεων, που θα αποβλέπουν 
στη διασφάλιση συνθηκών υγιούς ανταγωνισμού. 

2. Εφ’ όσον η προθεσμία της προηγούμενης παραγράφου παρέλθει 
άπρακτη, θεωρείται ότι χορηγήθηκε η έγκριση πραγματοποιήαεως της 
συγκεντρώσεως. 

3. Η προθεσμία της παραγράφου 1 μπορεί να παραταθεί με απόφαση 
του Υπουργού Εμπορίου: 

α) αν τα στοιχεία που περιλαμβάνονται στη γνωστοποίηση δεν είναι 
πλήρη ή 

β) αν η γνωστοποίηση είναι λανθασμένη ή παραπλανητική. 

Στις περιπτώσεις αυτές, η προθεσμία της παρ. I αρχίζει από την ημε¬ 
ρομηνία της προσήκουσας γνωστοποιήσεως. μπορεί δε. επίσης, να πα¬ 
ραταθεί μετά από αίτηση των επιχειρήσεων που συμμετέχουν στη συ- 
γκέντρωση. 

4. Ο Υπουργός Εμπορίου μπορεί, μετά από γνωμοδότηση της Επι¬ 
τροπής Ανταγωνισμού, να ανακαλέσει την απόφαση περί χορηγήσεως 
εξαιρέσεως της παρ. 1, αν η έκδοσή της στηρίχθηκε σε ελλιπή, λανθα¬ 
σμένα ή παραπλανητικά στοιχεία ή αν προκύψει παράβαση των όρων ή 
υποχρεώσεων, που συνοδεύουν την απόφαση. 

5. Αν ο Υπουργός Εμπορίου, μετά από γνωμοδότηση της Επιτροπής 
Ανταγωνισμού, καταλήξει στο συμπέρασμα ότι η κοινοποιηθείσα συγκέ¬ 
ντρωση δεν εμπίπτει στο πεδίο εφαρμογής του παρόντος νόμου, εκδίδει 
σχετική απόφαση.» 

«Άρθρο 4δ 

Απαγόρευση πραγματοποιήαεως συγκεντρώσεων 

1. Μέχρι την έκδοση της υπουργικής αποφάσεως κατά το άρθρο 4γ 
παρ. 1 ή την παρέλευση των προθεσμιών του άρθρου 4γ παρ. 3, απαγο¬ 
ρεύεται η πραγματοποίηση της συγκεντρώσεως. 

Η παράβαση της απαγορεύσεως αυτής ή κάποιου από τους όρους ή 
υποχρεώσεις του άρθρου 4γ παρ. 1 εδάφ. τελευταίο συνεπάγεται την 
επιβολή προστίμου, ύψους μέχρι 15% του συνολικού κύκλου εργασιών 
των επιχειρήσεων, που συμμετέχουν στη συγκέντρωση, όπως αυτός ορί¬ 
ζεται στο άρθρο 4ε. 


Το πρόστιμο αυτό επιβάλλεται με απόφαση του Υπουργού Εμπορίου. 

2. Σε περίπτωση πραγματοποιήαεως της συγκεντρώσεως, κατά πα¬ 
ράβαση της προηγούμενης παραγράφου, ο Υπουργός Εμπορίου, μετά 
από γνωμοδότηση της Επιτροπής Ανταγωνισμού, διαπιστώνοντας την 
ακυρότητα της δικαιοπραξίας, με την οποία αποκτήθηκε ο έλεγχος, 
μπορεί ή να διατάξει τη διάσπαση της επιχειρήσεως που προέκυψε από 
τη συγκέντρωση ή το διαχωρισμό των περιουσιακών στοιχείων, που 
αποκτήθηκαν με τη συγκέντρωση ή τον τερματισμό του ελέγχου ή όποιο 
άλλο μέτρο κρίνει πρόσφορο για την αποκατάσταση του ανταγωνισμού, 
που παρεμποδίζεται, περιορίζεται ή νοθεύεται με την πραγματοποίηση 
της συγκεντρώσεως. 

Η μη συμμόρφωση προς την απόφαση αυτή συνεπάγεται επιβολή 
προστίμου ύψους μέχρι 15% του συνολικού κύκλου εργασιών των επι¬ 
χειρήσεων, που συμμετείχαν στη συγκέντρωση, κατά τα οριζόμενα στο 
άρθρο 4ε. 

Το πρόστιμο αυτό επιβάλλεται με απόφαση του Υπουργού Εμπορίου. 

3. Ο Υπουργός Εμπορίου μπορεί, μετά από αίτηση και κατόπιν γνω- 
μοδοτήσεως της Επιτροπής Ανταγωνισμού, να επιτρέψει παρέκκλιση 
από την απαγόρευση πραγματοποιήαεως της συγκεντρώσεως, προκει- 
μένου να αποφευχθούν σοβαρές ζημιές εις βάρος μιας ή περισσότερων 
επιχειρήσεων, τις οποίες αφορά η πράξη συγκέντρωσης, ή εις βάρος 
ενός τρίτου. Η παρέκκλιση μπορεί να συνοδεύεται από όρους και υπο¬ 
χρεώσεις που σκοπό έχουν να εξασφαλίσουν συνθήκες ουσιαστικού αντα¬ 
γωνισμού.» 

«Άρθρο 4ε 

Υπολογισμός των μεριδίων συμμετοχής 
και του συνολικού κύκλου εργασιών 

1. Το μερίδιο συμμετοχής στην αγορά, που αναφέρεται στα άρθρα 
4α, παρ. 2 περ. α’ και 4β, παρ. 2 περ. α’, αντιστοιχεί στο άθροισμα 
όλων των μεριδίων αγοράς, που κατέχουν οι συμμετέχουσες επιχειρή¬ 
σεις στην εθνική αγορά ή στο τμήμα της εθνικής αγοράς, που αφορά η 
συγκέντρωση. 

2. Ο συνολικός κύκλος εργασιών, που αναφέρεται στα άρθρα 4α παρ. 
2 περ. β’ και 4β παρ. 2 περ. β’, αντιστοιχεί στο άθροισμα των κύκλων 
εργασιών των συμμετεχουσών επιχειρήσεων για το σύνολο των προϊό¬ 
ντων που πωλήθηκαν και των υπηρεσιών του υπό εξέταση κλάδου, που 
προσφέρθηκαν κατά την τελευταία οικονομική χρήση, πριν από την 
αφαίρεση των φόρων και λοιπών τελών. 

Στον υπολογισμό αυτόν δεν περιλαμβάνεται ο κύκλος εργασιών που 
προκύπτει από συναλλαγές που πραγματοποιούνται μεταξύ επιχειρή¬ 
σεων του ίδιου ομίλου. 

3. Τα ποσά του κύκλου εργασιών, που αναφέρονται στα άρθρα 4α, 
παρ. 2 περ. β’ και 4β, παρ. 2 περ. β’, δύνανται να αναπροσαρμόζονται 
με απόφαση του Υπουργού Εμπορίου ύστερα από γνώμη της Επιτροπής 
Ανταγωνισμού. 

4. Στις περιπτώσεις που η συγκέντρωση συνίσταται στην απόκτηση 
μερών μιας επιχειρήσεως ή ενός ομίλου επιχειρήσεων, ανεξάρτητα απο 
το αν τα εν λόγω μέρη έχουν νομική προσωπικότητα, λαμβάνονται 
υπόψη, όσον αφορά το μεταβιβάζοντα, μόνο ο κύκλος εργασιών και το 
μερίδιο συμμετοχής στην αγορά, που αντιστοιχούν στο μεταβιβαζόμενο 
μέρος. 

5. Αντί για κύκλο εργασιών, κατά την έννοια των άρθρων 4α παρ. 2, 
περ. β’, 4β παρ. 2, περ. β’ και των παραγράφων 2, 3 και 4 του παρό¬ 
ντος άρθρου, λαμβάνεται υπόψη: 

α) για τράπεζες, πιστωτικά ιδρύματα, χρηματοοικονομικούς οργανι¬ 
σμούς και επιχειρήσεις επενδύσεων χαρτοφυλακίου το ένα δέκατο των 
στοιχείων του ενεργητικού τους, όπως αυτό προκύπτει από τον ισολογι¬ 
σμό της τελευταίας κλεισμένης χρήσης, 

β) για ασφαλιστικές επιχειρήσεις, το σύνολο των ακαθάριστων ασφα¬ 
λίστρων της τελευταίας οικονομικής χρήσης. 

6. Με την επιφύλαξη των διατάξεων της παρ. 2 και της παρ. 4 του 
παρόντος άρθρου για τον υπολογισμό του συνολικού κύκλου εργασιών 
και του συνολικού μεριδίου αγοράς των επιχειρήσεων, που συμμετέχουν 
στη συγκέντρωση, αθροίζονται οι κύκλοι εργασιών και τα μερίδια αγο¬ 
ράς: 

α) των επιχειρήσεων που συμμετέχουν στη συγκέντρωση, 

β) των επιχειρήσεων που ελέγχουν, κατά την έννοια του άρθρου 4, 
παρ. 2, μία τουλάχιστον από τις επιχειρήσεις που συμμετέχουν άμεσα 
στη συγκέντρωση. 

γ) των επιχειρήσεων που ελέγχονται, κατά την έννοια του άρθρου 4, 
παρ. 2, από μία από τις επιχειρήσεις που συμμετέχουν στη συγκέ¬ 
ντρωση.» 

Άρθρο 3 

Το άρθρο 7 του ν. 703/1977 αντικαθίσταται ως εξής: 

«Άρθρο 7 
1 

Η Διεύθυνση Έρευνας Αγοράς - Ανταγωνισμού 

1. Για την εφαρμογή και τήρηση των διατάξεων του παρόντος νόμου, 
αρμόδια είναι η Δ/νση Έρευνας Αγοράς - Ανταγωνισμού του Υπουρ¬ 
γείου Εμπορίου, οι αρμοδιότητες της οποίας περιγράφονται στο άρθρο 6 
του π.δ. 397/1988 (ΦΕΚ 185 Α'/25.8.88) «Οργανισμός Υπουργείου 
Εμπορίου». 

2. Με προεδρικά διατάγματα, που εκδίδονται με πρόταση του 
Υπουργού Εμπορίου, μετά γνώμη της Επιτροπής Ανταγωνισμού, μπο¬ 
ρεί να ανατίθενται στη Δ/νση Έρευνας Αγοράς - Ανταγωνισμού του 
Υπουργείου Εμπορίου και άλλες αρμοδιότητες συναφείς με τον παρόντα 
νόμο. 

3. Όπου στον παρόντα νόμο αναφέρεται η Υπηρεσία Προστασίας 
Ανταγωνισμού νοείται η Δ/νση Έρευνας Αγοράς - Ανταγωνισμού του 
Υπουργείου Εμπορίου. 

4. Οι αρμοδιότητες της Δ/νσης Έρευνας Αγοράς - Ανταγωνισμού, 
που περιγράφονται στο άρθρο 6 του π.δ. 397/1988 και αφορούν τις 
αποφάσεις του Υπουργού, επεκτείνονται και στις αποφάσεις της Επιτρο¬ 
πής Ανταγωνισμού.» 

Άρθρο 4 

Το άρθρο 8 του ν. 703/1977. όπως αντικαταστάθηκε από τα άρθρα 
5-8 της με αριθ. Β3/395/26-4-82 (ΦΕΚ Β 217) κοινής απόφα¬ 
σης των Υπουργών Προεδρίας της Κυβέρνησης και Εμπορίου, αντικα¬ 
θίσταται ως εξής: 

«Άρθρο 8 

Επιτροπή Ανταγωνισμού 

1. Συνιστάται στο Υπουργείο Εμπορίου Επιτροπή Ανταγωνισμού με 
αρμοδιότητα την έκδοση αποφάσεων και την παροχή γνώμης, κατά τις 
διατάξεις του παρόντος νόμου. 

2. Η Επιτροπή αυτή είναι επταμελής και απαρτίζεται από: 

α) έναν πρόεδρο πρωτοδικών της Διοικητικής Δικαιοσύνης, ως πρόε¬ 
δρο, 

β) έναν πρωτόδικη της Πολιτικής Δικαιοσύνης. 

γ) έναν καθηγητή οποιασδήποτε καθηγητικής βαθμίδας ανώτατου 
εκπαιδευτικού ιδρύματος, του εμπορικού δικαίου ή οικονομικών επιστη¬ 
μών, 

δ) έναν εκπρόσωπο της Τράπεζας της Ελλάδος, 

ε) έναν εκπρόσωπο του Συνδέσμου Ελληνικών Βιομηχανιών. 

στ) έναν εκπρόσωπο της Ένωσης Εμπορικών Συλλόγων Ελλάδος 
και 

ζ) ένα πρόσωπο ανεγνωρισμένου κύρους και εμπειρίας επί θεμάτων 
προστασίας του ανταγωνισμού, ως μέλη. 

3. Γενικός εισηγητής στην Επιτροπή είναι ο προϊστάμενος της Διευ- 
θύνσεως Έρευνας Αγοράς - Ανταγωνισμού, που συμμετέχει χωρίς 
ψήφο και βοηθείται από τον εισηγητή ή τους εισηγητές της υπόθεσης, 
που συζητείται κάθε φορά. 

4. Χρέη γραμματέα της Επιτροπής εκτελεί υπάλληλος της Διεύθυν¬ 
σης Έρευνας Αγοράς - Ανταγωνισμού. 

5. Ο πρόεδρος, τα μέλη και ο γραμματέας της Επιτροπής Ανταγωνι¬ 
σμού διορίζονται με τριετή θητεία με κοινή απόφαση των Υπουργών 
Εθνικής Οικονομίας, Δικαιοσύνης και Εμπορίου. Με την ίδια απόφαση 
ορίζονται ο αναπληρωτής του προέδρου, ο οποίος πρέπει να είναι ισό- 
βαθμος του προέδρου, αναπληρωτές των υπό στοιχεία β) μέχρι και ζ) 
της παραγράφου 2 των προβλεπόμενων μελών και ο αναπληρωτής του 
γραμματέα. Ο προϊστάμενος της Διευθύνσεως Έρευνας Αγοράς - 
Ανταγωνισμού, σε περίπτωση κωλύματος του, αναπληρώνεται από τον 
αναπληρωτή του στην ίδια διεύθυνση. 

6. Η Επιτροπή Ανταγωνισμού συνεδριάζει νομίμως εφ' όσον μετέ¬ 
χουν στη συνεδρίαση ο πρόεδρος, ή ο αναπληρωτής του, τρία τουλάχι¬ 
στο μέλη και ο γραμματέας, αποφασίζει δε κατά πλειοψηφία. 

Σε περίπτωση ισοψηφίας των παρόντων, υπερισχύει η ψήφος του 
προέδρου. 

7. Κατά την ενώπιον της Επιτροπής Ανταγωνισμού συζήτηση επί 
των υποβαλλόμενων αιτήσεων και καταγγελιών σύμφωνα με τον παρό¬ 
ντα νόμο, δύνανται να παρίστανται αυτοπροσώπως ή μετά ή δια πληρε¬ 
ξουσίου δικηγόρου οι υποβάλλοντες την αίτηση ή καταγγελία, οι οποίοι 
και καλούνται προς τούτο προ δεκαπέντε ημερών. Το ίδιο ισχύει και 
προκειμένου περί των επιχειρήσεων και ενώσεων επιχειρήσεων, κατά 
των οποίων κινήθηκε η ενώπιον της Επιτροπής Ανταγωνισμού διαδικα¬ 
σία, οι οποίες και καλούνται προ τριάντα ημερών. 

8. Σε περίπτωση παράλειψης, μη προσήκουσας ή μη εμπρόθεσμης 
κλήτευσης, δικαιούται αυτός που δεν παρέστη στη συζήτηση να υποβά¬ 
λει αίτηση επανααυζήτησης ενώπιον της Επιτροπής Ανταγωνισμού 
μέσα σε προθεσμία δεκαπέντε (15) ημερών από την ημερομηνία κοινο¬ 
ποίησης της αποφάσεως. 

9. Στον πρόεδρο, τα μέλη, το γενικό εισηγητή, τους εισηγητές και το 
γραμματέα της Επιτροπής Ανταγωνισμού, καθώς και στους αναπλη¬ 
ρωτές τους, χορηγείται κατά συνεδρίαση αποζημίωση, που καθορίζεται, 
κατά παρέκκλιση των ισχυουσών σχετικών διατάξεων, με κοινή από¬ 
φαση των Υπουργών Οικονομικών και Εμπορίου. 

10. Με απόφαση του Υπουργού Εμπορίου, που εκδίδεται μετά 
γνώμη της Επιτροπής Ανταγωνισμού, θεσπίζεται ο κανονισμός που διέ- 
πει τις εργασίες της και ρυθμίζεται κάθε άλλο θέμα σχετικά με την προ¬ 
δικασία των υποθέσεων που εισάγονται σ’ αυτήν, τη διαδικασία ενώπιον 
της, τα κωλύματα και την εξαίρεση του προέδρου, των μελών και του 
γραμματέα της, την κατάρτιση και δημοσίευση των αποφάσεών της και 
την παροχή αντιγράφων ή αποσπασμάτων των αποφάσεων ή γνωμοδο¬ 
τ ήσεών της. 

11. Οι αποφάσεις και οι γνωμοδοτήσεις της Επιτροπής Ανταγωνι¬ 
σμού κοινοποιούνται με επιμέλεια της Δ/νσης Έρευνας Αγοράς - Αντα¬ 
γωνισμού σε όσους δικαιούνται να ασκήσουν προσφυγή σύμφωνα με τις 
διατάξεις του παρόντος νόμου. 

12. Οι εν ενεργεία δικαστικοί λειτουργοί, δημόσιοιλειτουργοί, δημό¬ 
σιοι υπάλληλοι ή υπάλληλοι ν.π.δ.δ., εφ’ όσον διορίζονται μέλη της Επι¬ 
τροπής Ανταγωνισμού, μπορούν να απαλλάσσονται με κοινές αποφάσεις 
του Υπουργού Εμπορίου και του προϊσταμένου τους υπουργού από τα 
άλλα υπηρεσιακά τους καθήκοντα για το χρόνο που συμμετέχουν στην 
Επιτροπή. Ο χρόνος αυτός θεωρείται ως χρόνος πραγματικής υπηρε¬ 
σίας τους για κάθε συνέπεια, σε καμία δε περίπτωση η συμμετοχή τους 
αυτή δεν μπορεί να επηρεάσει δυσμενώς την υπηρεσιακή τους κατά¬ 
σταση ή θέση. 

Άρθρο 5 

1. Μετά το άρθροδτουν. 703/1977 προστίθεται άρθρο 8α ως εξής: 

«Άρθρο 8α 

1. Οι αρμοδιότητες του Υπουργού Εμπορίου, που προβλέπονται από 
την περίπτωση β’ παράγρ. 11 του άρθρου 66 του π.δ. 397/1988 
(ΦΕΚ 185/25-8-88, τεύχος Α’), ασκούνται με την επιφύλαξη των 
διατάξεων του παρόντος νόμου, από την Επιτροπή Ανταγωνισμού, 
όπως αυτή προβλέπεται από το άρθρο 8 του παρόντος νόμου». 

2. Ο Υπουργός Εμπορίου μπορεί με τη σύμφωνη γνώμη της Επιτρο¬ 
πής Ανταγωνισμού να εκδίδει αποφάσεις, που επιτρέπουν την εξαίρεση 
συμπράξεων κατά κατηγορίες σύμφωνα με το άρθρο 1 παρ. 3 του παρό¬ 
ντος νόμου. 

3. Ο Υπουργός Εμπορίου μπορεί με τη σύμφωνη γνώμη της Επιτρο¬ 
πής Ανταγωνισμού να εκδίδει αποφάσεις που προσδιορίζουν κατηγορίες 
ή είδη συμπράξεων που δεν εμπίπτουν στη ρύθμιση του άρθρου 1 παρ.1 
του παρόντος νόμου. 

Άρθρο 6 

Στο άρθρο 12 του ν. 703/1977 προστίθεται παράγρ. β’, ως εξής: 

·<β) Τα όρια των προστίμων και των χρηματικών ποινών, που αναφέ- 
ρονται στον παρόντα νόμο, δύναται να αναπροσαρμόζονται, με απόφαση 
του Υπουργού Εμπορίου, μέχρι του δεκαπλάσιου αυτών.» 

Άρθρο 7 

Το άρθρο 14 του ν. 703/1977 τροποποιείται ως εξής: 

«Άρθρο 14 

Προσφυγή ενώπιον του Διοικητικού Εφετείου Αθηνών 

1. Κατά των αποφάσεων της Επιτροπής Ανταγωνισμού και κατά 
των αποφάσεων του Υπουργού Εμπορίου, που εκδίδονται βάσει των άρ¬ 
θρων 4α, 4γ και 4δ του παρόντος νόμου, χωρεί προσφυγή σε είκοσι ημέ¬ 
ρες από την κοινοποίησή τους ενώπιον του Διοικητικού Εφετείου Αθη¬ 
νών. 

2. Η άσχηση προσφυγής δεν αναστέλλει την εκτέλεση της αποφά- 
σεως της Επιτροπής Ανταγωνισμού. Σε περίπτωση όμως υπάρξεως 
αποχρώντος λόγου; κατόπιν αιτήσεως του ενδιαφερομένου, δϋναται ο 
Πρόεδρος του Διοικητικού Εφετείου Αθηνών να αναστείλει εν όλω ή εν 
εν μέρει ή υπό όρους, την εκτέλεση της αποφάσεως κατά της οποίας 
ασκήθηκε προσφυγή, εφαρμοζομένων αναλόγως των διατάξεων του άρ¬ 
θρου 2, παράγρ. 2 του ν.δ. 4600/1966 «περί ρυθμίσεως θεμάτων τι- 
νών φορολογικών δικαστηρίων».. 

3. Προσφυγή δϋναται να ασκηθεί: 


«Τη λήψη ασφαλιστικών μέτρων μπορεί να ζητήσει και ο Υπουργός 
Εμπορίου». 

Άρθρο 10 

1. Η παρ. 2β) του άρθρου 21 του ν. 703/1977 αντικαθίσταται ως 

Εξής: 

«β) Επιβολή προστίμου από πεντακόσιες χιλιάδες (500.000) δραν. 
μές μέχρι τρία εκατομμύρια (3.000.000) δραχμές». ' 

2. Η παρ. 3 του άρθρου 21 του ν. 703/1977 καταργείται». 


α) από τις επιχειρήσεις ή ενώσεις επιχειρήοεων. κατά τιον οποίων εκ- 
δόθηκε η απόφαση, 

β) από εκείνον που υπέβαλε καταγγελία για παράβαση των διατά¬ 
ξεων του παρόντος νόμου. 

γ) από το Δημόσιο δια του Υπουργού Εμπορίου. 

4. Η προσφυγή πρέπει να εκδικάζεται εντός τριμήνου από την ημέρα 
που περιήλθε στο Διοικητικό Εφετείο Αθηνών. Αναβολή της συζηή- 
σεως είναι δυνατή μόνο μία φορά για αποχρώντα λόγο σε δικάσιμο που 
δεν απέχει πάνω από ένα μήνα από την αρχική δικάσιμο, εκτός εάν υφί- 
σταται περίπτωση συνεκδικάσεως περισσότερων προσφυγών.» 

Άρθρο 8 

Το άρθρο 15 του ν. 703/1977 τροποποιείται ως εξής: 

«Άρθρο 15 
Ένδικα μέσα 

1. Κατά των αποφάσεων του Διοικητικού Εφετείου Αθηνών, που εκ- 
δίδονται σύμφωνα με τον παρόντα νόμο, επιτρέπεται αίτηση αναιρέσεως 
ενώπιον του Συμβουλίου της Επικράτειας στους διατελέσαντες διαδί- 
κους κατά την ενώπιον του Διοικητικού Εφετείου Αθηνών δίκη. Η αί¬ 
τηση αναιρέσεως ασκείται και αυζητείται σύμφωνα με τις κείμενες περί 
αναιρέσεως ενώπιον του Συμβουλίου της Επικράτειας διατάξεις. 

2. Ο Γενικός Επίτροπος της Επικράτειας επί των τακτικών διοικητι¬ 
κών δικαστηρίων δικαιούται σε άσκηση αναιρέσεως και αν δεν υπήρξε 
διάδικος κατά τη δίκη κατά την οποία εκδόθηκε η προσβαλλόμενη από¬ 
φαση. Στην περίπτωση αυτήν η προθεσμία ασκήσεως του ενδίκου μέσου 
είναι τρίμηνη από τη δημοσίευση της αποφάσεως. 

3. Η αίτηση αναιρέσεως πρέπει να εκδικάζεται εντός τριμήνου από 
της ημερομηνίας που περιήλθε στο αρμόδιο δικαστήριο. Αναβολή της 
συζητήσεως επιτρέπεται μόνο μία φορά για αποχρώντα λόγο σε δικά¬ 
σιμο, που δεν απέχει περισσότερο από ένα μήνα από την αρχική δικά¬ 
σιμο. εκτός εάν υφίσταται περίπτωση συνεκδικάσεως περισσότερων αι¬ 
τήσεων (αναιρέσεως). 

4. Οι διατάξεις του άρθρου 52 του π.δ. 18/1989 (Α 8 Κωδ.Διατ. 
Νόμων για το Σ.Τ.Ε.) για χορήγηση αναστολής εκτελέσεως διοικητι¬ 
κών πράξεων που προσβάλλονται με αίτηση ακυρώσεως εφαρμόζονται 
αναλόγως και για αναστολή εκτελέσεως των αποφάσεων των τακτικών 
διοικητικών δικαστηρίων, σε περίπτωση άσκησης κατ’αυτών αναιρέ¬ 
σεως σύμφωνα με τον νόμο αυτόν. 

5. Όπου στον παρόντα νόμο αναφέρονται τα τακτικά διοικητικά δι¬ 
καστήρια ή το Διοικητικό 1 (ρωτοδικείο Αθηνών και το Διοικητικό Εφε¬ 
τείο Αθηνών νοείται ότι η ρύθμιση αφορά μόνο το Διοικητικό Εφετείο 
Αθηνών». 

Άρθρο 9 

1. Η παράγραφος 1 του άρθρου 18τουν. 703/1977 αντικαθίσταται 
ως εξής: 

«1. Οι αποφάσεις του Διοικητικού Εφετείου Αθηνών και του Συμβου¬ 
λίου της Επικράτειας, που εκδίδονται κατόπιν προσφυγής σύμφωνα με 
αυτόν το νόμο, έχουν ισχύ δεδικασμένου. Αν δεν ασκή07|κε (εμπροθέ¬ 
σμους) προσφυγή, οι αποφάσεις της Επιτροπής Ανταγωνισμού και του 
Υπουργού Εμπορίου ελέγχονται από τα δικαστήρια ως προς το κύρος 
των. μόνο παρεμπιπτόντως». 

2. Στο τέλος της παραγράφου 3 του άρθρου 18 του ν. 703/1977, 
προστίθεται εδάφιο 3. ως εξής: 


Άρθρο 11 

Στο άρθρο 26 του ν. 703/1977, μετά την παράγρ. 4 προστίθενται 
παράγραφοι 5 και 6, ως εξής: 

«5. Οι εξουσίες των εντεταλμένων υπαλλήλων της Διεύθυνσης Έρευ¬ 
νας Αγοράς και Ανταγωνισμού που περιγράφονται στο παρόν άρθρο 
ισχύουν και για την εφαρμογή των άρθρων 4 έως και 4ε του νόμου αυ¬ 
τού. 

6. Σε περίπτωση αρνήσεως ή καθ’ οιονδήποτε τρόπο παρεμποδίσεως 
των εντεταλμένων υποιλλήλων της Υπηρεσίας στην άσκηση των καθη¬ 
κόντων τους, αυτοί μπορούν να ζητήσουν δια του αρμοδίου εισαγγελέως 
τη συνδρομή των κατά τόπους αστυνομικών αρχών». 

Άρθρο 12 

Οι παράγραφοι 1 και 2 του άρθρου 29 του ν. 703/1977 αντικαθί- 
στανται ως εξής: 

«1. Οι ατομικώς ή ως εκπρόσωποι νομικών προσώπων συνάπτοντες 
συμφωνίες, λαμβάνοντες αποφάσεις ή εφαρμόζοντες εναρμονισμένη 
πρακτική, από τις απαγορευόμενες από το άρθρο 1 παρ. 1, ως και οι 
ενεργούντες κατά παράβαση των άρθρων 4-4δ, καθώς και οι με τις 
ιδιότητες αυτές κατά παράβαση του άρθρου 2 καταχρώμενοι τη δεσπό¬ 
ζουσα θέση αυτών στην αγορά ή της επιχειρήσεως που εκπροσωπούν τι¬ 
μωρούνται διά χρηματικής ποινής τουλάχιστον ενός εκατομμυρίου 
(1.000.000) δρχ., διπλασιαζόμενου του ορίου αυτού σε περίπτωση 
υποτροπής. 

2. Με φυλάκιση τουλάχιστον τριών μηνών και χρηματική ποινή του¬ 
λάχιστον ενός εκατομμυρίου (1.000.000) δρχ. διπλασιαζόμενου του 
ορίου αυτού σε περίπτωση υποτροπής τιμωρούνται: 

α) Ο παρακωλύων με οποιονδήποτε τρόπο τον έλεγχο για την εφαρ¬ 
μογή των διατάξεων του παρόντος νόμου εκ μέρους των κατά τα άρθρα 
7 και 26 αρμόδιων οργάνων, ιδίως με την παρεμβολή προσκομμάτων ή 
απόκρυψη στοιχείων. 

β) 0 αρνούμενος ή κώλυσιεργών στην παροχή των κατά του άρθρου 

25 πληροφοριών στην Υπηρεσία Προστασίας του Ανταγωνισμού, ή τα 
αρμόδια για τον έλεγχο όργανα αυής. 

γ) Ο παρέχων, κατά παράβαση των διατάξεων των άρθρων 25 και 

26 στην Υπηρεσία Προστασίας του Ανταγωνισμού, ή τα αρμόδια για 
τον έλεγχο όργανα αυής, εν γνώσει, ψευδείς πληροφορίες ή αποκρύ¬ 
πτουν αληθείς και 

δ) ο αρνούμενος, αν και έχει κληθεί γι’ αυτό από εντεταλμένο κατά το 
άρθρο 26, παράγραφοι 1, 2 και 5, υπάλληλο της Υπηρεσίας Προστα¬ 
σίας του Ανταγωνισμού να προβεί εις ένορκον ή ανώμοτον κατάθεση 
ενώπιον του, σύμφωνα με τις διατάξεις του άρθρου 26 παρ. 1, ως και 
όποιος, κατά τη διάρκεια τοιαύτης κατάθεσής του, εν γνώσει καταθέτει 
ψευδή ή αρνείται ή αποκρύπτει τα αληθή.» 

Άρθρο 13 

Οι διατάξεις των άρθρων 3, 16 παρ. 3, 19, 20, 30 παρ. 1, 31 π* 1 
32 εφαρμόζονται και επί των συγκεντρώσεων επιχειρήσεων. 

Άρθρο 14 

Εθνική Αρχή - Εφαρμογή Κοινοτικής Νομοθεσίας 

1. Το Υπουργείο Εμπορίου ορίζεται ως αρμόδια Αρχή Ανταγωνι¬ 
σμού έναντι των Ευρωπαϊκών Κοινοτήτων και των Διεθνών Οργανι¬ 
σμών. 

2. Με αποφάσεις του Υπουργού Εμπορίου και των τυχόν συναρμο- 
διων υπουργών δύναται να λαμβάνεται κάθε αναγκαίο μέτρο για την 
εφαρμογή των κοινοτικών οδηγιών, κανονισμών, σχετικών με τον 
ανταγωνισμό και τη συγκέντρωση επιχειρήσεων. 

3. Με αποφάσεις του Τπουργού Εμπορίου, που εχδίδονται μετά από 
γνώμη της Επιτροπής Ανταγωνισμού, ρυθμίζονται λεπτομέρειες εφαρ¬ 
μογής του νόμου αυτού. 

Άρθρο 15 

Μετά το άρθρο 33 του ν. 703/1977 προστίθεται το άρθρο 33α, το 
οποίο έχει ως εξής: 

«Άρθρο 33οί 
Κωδικοποίηση διατάξεων 

Με προεδρικό διάταγμα, που εκδίδεται με πρόταση του Τπουργού 
Εμπορίου, μπορεί οι διατάξεις της κείμενης νομοθεσίας περί ανταγωνι¬ 
σμού να κωδικοποιούνται σε ενιαίο κείμενο μεταγλωττιζόμενες επιτρε¬ 
πόμενης της αναμορφώσεως της σειράς των σχετικών άρθρων». 

Άρθρο 16 

Μεταβατικές - καταργούμενες διατάξεις 

1. Μέχρι της συγκροτήσεως και ασκήσεως των αποφασιστικών αρ¬ 
μοδιοτήτων της Επιτροπής Ανταγωνισμού του άρθρου 4 του παρόντος, 
εξακολουθεί να λειτουργεί η υφιστάμενη επιτροπή με τις αρμοδιότητες 
που έχει κατά τη δημοσίευση αυτού. 

Τις αποφασιστικές αρμοδιότητες διατηρεί για το αντίστοιχο χρονικό 
διάστημα ο Υπουργός Εμπορίου. 

2. Προσφυγές κατ’ αποφάσεων του Τπουργού Εμπορίου της προη¬ 
γούμενης παραγράφου κρίνονται με βάση τις προϊσχύουσες διατάξεις. 

3. Η άσκηση και η εκδίκαση των ένδικων μέσων και οι εκκρεμείς δί¬ 
κες, που έχουν ως αφετηρία το προηγούμενο νομικό καθεστώς, κρίνο- 
νται από τα δικαστήρια με βάση το καθεστώς αυτό. 

4. Κάθε διάταξη που αντίκειται στον παρόντα νόμο καταργείται. 

ΚΕΦΑΑΑΙΟ Β' 

Λοιπές διατάξεις 

Άρθρο 17 

Η παρ. 2 του άρθρου 4 του κωδικοποιημένου ν. 2190/1920 «Περί 
Ανωνύμων Εταιρειών» τροποποιείται ως εξής: 

«2. Το καταστατικά τροποποιείται με απόφαση της Γενικής Συνέλευ¬ 
σης. που εγκρίνεται από τον Υπουργό Εμπορίου». 

Άρθρο 18 

1. Οι παράγραφοι 1 και 2 του άρθρου 6 του α.ν ν 1998/1939 »Περί 
Σημάτων», όπως τροποποιήθηκε με το άρθρο 3 του ν. 3205/1955, το 
άρθρο 1 του ν.164/1975 και το άρθρο 11 του ν. 1406/1983, τροπο¬ 
ποιούνται ως εξής: 

«1. Για την παραδοχή ή την απόρριψη της δήλωσης κατάθεσης σή¬ 
ματος αποφασίζει η δια του άρθρου 1 1 του ν. 1406/1983 οριζόμενη 
Διοικητική Επιτροπή Σημάτων. 

2. Η Διοικητική Επιτροπή Σημάτων περιλαμβάνει οκτώ τμήματα, 
καθένα από τα οποία συντίθεται από έναν πάρεδρο του Νομικού Συμ¬ 
βουλίου του Κράτους, ως πρόεδρο, το διευθυντή ή έναν τμηματάρχη της 
Δ/νσης Εμπορικής και Βιομηχανικής Ιδιοκτησίας του Υπουργείου 
Εμπορίου και ένα Βιομήχανο, ως μέλη.» 

2. Οι παράγραφοι 3 και 4 εδάφ. 1 και 2 του άρθρου 7 του ν. 1380/ 
1983 «Τροποποίηση και συμπλήρωση των διατάξεων που αφορούν την 
ιδιωτική επιχείρηση ασφάλισης», οι οποίες είχαν τροποποιήσει τις παρα¬ 
γράφους 3 και 4 του άρθρου 6 του α.ν. 1998/1939 «Περί Σημάτων», 
όπως αυτός τροποποιήθηκε με το άρθρο 3 του ν. 3205/1955 και το 
άρθρο 1 του ν.164/1975. τροποποιούνται με την επιφύλαξη των δια¬ 
τάξεων του ν. 1406/1983 ως εξής: 

«3. Το Δευτεροβάθμιο Διοικητικό Δικαστήριο Σημάτων περιλαμβά¬ 
νει τέσσερα τμήματα. 

Το καθένα από αυτά απαρτίζεται από ένα Νομικό Σύμβουλο του 
Κράτους, ως πρόεδρο, έναν εφέτη του Εφετείου Αθηνών, έναν πάρεδρο 
του Συμβουλίου Επικράτειας, έναν καθηγητή ή αναπληρωτή καθηγητή 
ή επίκουρο καθηγητή του Εμπορικού ή Αστικού Δικαίου ανώτατου εκ¬ 
παιδευτικού ιδρύματος και ένα βιομήχανο. ως μέλη. 

4. Τα μέλη των τμημάτων της Διοικητικής Επιτροπής και του Δευ¬ 
τεροβάθμιου Διοικητικού Δικαστηρίου Σημάτων διορίζονται με ισά¬ 
ριθμα αναπληρωματικά, με απόφαση του Υπουργού Εμπορίου, που εκ- 
δίδεται το μήνα Σεπτέμβριο κάθε δεύτερου έτους, ύστερα από πρόταση 
που υποβάλλεται απο το Νομικό Συμβούλιο του Κράτους για τα μέλη 
που έχουν την ιδιότητα του παρέδρου ή του νομικού συμβούλου του 


Κράτους, του προϊσταμένου του δικαστηρίου στο οποίο υπηρετούν τα 
μέλη που έχουν δικαστική ιδιότητα, του αρμόδιου οργάνου του ανώτα¬ 
του εκπαιδευτικού ιδρύματος για τα μέλη που έχουν την ιδιότητα του 
καθηγητή ή αναπληρωτή καθηγητή ή επίκουρου καθηγητή, του Εμπο¬ 
ρικού και Βιομηχανικού Επιμελητηρίου της Αθήνας και του Εμπορικού 
και Βιομηχανικού Επιμελητηρίου του Πειραιά για τους βιομηχά- 
νους. 

Αναπληρωτές του διευθυντή ή του τμηματάρχη της Δ/ναης Εμπορι¬ 
κής και Βιομηχανικής Ιδιοκτησίας του Υπουργείου Εμπορίου στη Διοι¬ 
κητική Επιτροπή Σημάτων ορίζονται «ανώτεροι υπάλληλοι της ίδιας Δ/ 
νσης. 

5. Τα με απόφαση του Υπουργού Εμπορίου διορισθέντα ταχτικά και 
(αναπληρωματικά μέλη, οι γραμματείς και οι βοηθοί γραμματέων, των 
μέχρι τη δημοσίευση του νόμου αυτού λειτουργούντων τμημάτων, τόσο 
της Διοικητικής Επιτροπής Σημάτων, όσο και του Δευτεροβάθμιου 
Διοικητικού Δικαστηρίου Σημάτων, δικαιούνται για όλες τις πραγματο- 
ποιηθείσες από 1-11-89 και εφεξής συνεδριάσεις την οφειλόμενη και 
μη καταβληθείσα αποζημίωση, η οποία, για μεν τα μέλη της Διοικητι¬ 
κής Επιτροπής Σημάτων προβλέπεται από το ν.1505/1984, για δε 
του Δευτεροβάθμιου Διοικητικού Δικαστηρίου Σημάτων θα καθορισθεί 
από κοινή απόφαση των Υπουργών Οικονομικών και Εμπορίου, που θα 
εκδοθεί με βάση το ν. 3205/1955, όπως τροποποιήθηκε με το ν. 164/ 
1975». 

Άρθρο 19 

Στο άρθρο 57α του ν.δ. 136/1946 περί Αγορανομικού Κώδικα, 
όπως αντικαταστάθηκε τελευταία με το άρθρο 1 τουν. 1401/1983 και 
τροποποιήθηκε με το ν. 1732/1987, επιφέρονται οι ακόλουθες μετα¬ 
βολές: 

α) Η παράγραφος 4 αντικαθίσταται ως εξής: 

«4. Σε περίπτωση νέας παράβασης των διατάξεων, που αναφέρονται 
στην παράγραφο 1 αυτού του άρθρου, μέσα σε δώδεκα (12) μήνες απο 
την προηγούμενη παράβαση, τα όρια των κυρώσεων της παραγράφου 1 
διπλασιάζονται». 

β) Προστίθεται παράγραφος 11 ως εξής: 

«11. Με απόφαση του Υπουργού Εμπορίου δύνανται να αναπροσαρ¬ 
μόζονται τα όρια των προστίμων που προβλέπονται στην παράγραφο 1 
μέχρι του δεκαπλάσιου αυτών». 

Άρθρο 20 

1. Η παράγραφος 4 του άρθρου 16τουν. 1746/1988 τροποποιείται 
ως κατωτέρω: 

Η παρ. 1 του άρθρου 3 τουν. 307/1976 (ΦΕΚ 101) διαμορφώνεται 
ως εξής: 

«1. Συνιστάται στο Εμπορικό και Βιομηχανικό Επιμελητήριο Αθη¬ 
νών, Επιτροπή αποτελούμενη από το Διευθυντή της Δ/νσης Εμπορικών 
Οργανώσεων του Υπουργείου Εμπορίου, από τον αρμόδιο τμηματάρχη, 
αναπληρουμένων απο τους νόμιμους «αναπληρωτές τους και από τρεις 
εμπορικούς αντιπρόσωπους ειααγωγής-εξαγωγής που υποδεικνύονται 
με τους αναπληρωτές τους ανά ένας από τους οικείους Συνδέσμους Αθη¬ 
νών, Πειραιώς και Βορείου Ελλάδος. 

Η Επιτροπή συγκροτείται με απόφαση του Υπουργού Εμπορίου, η 
οποία ορίζει τον πρόεδρο, τον αντιπρόεδρο, τα μέλη και το γραμματέα 
της. Η Επιτροπή επικουρείται στο έργο της από διοικητικούς υπιχλλή- 
λους που τίθενται στη διάθεσή της από το Εμπορικό και Βιομηχανικό 
Επιμελητήριο Αθηνών. Ο αριθμός των υπαλλήλων αυτών και ο τρόπος 
εργασίας τους καθορίζονται με την προβλεπόμενη από την παρ. 3 
υπουργική απόφαση». 

2. Το άρθρο 26 του ν.δ. 3077/1954 «Περί Γενικών Αποθηκών» κα- 
ταργείται. 

Άρθρο 21 
Κύρωση απόφασης 

Κυρώνεται η με αριθ. ΚΙ-5333/18-4-90 απόφαση του Υπουργού 
Εμπορίου, η οποία έχει δημοσιευτεί στο ΦΕΚ 288/Β/24-4-90 και 
ισχύει από την ημερομηνία δημοσίευσής της, σχετικά με την αναβολή 
εκλογών στα Επιμελητήρια. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Το κείμενο της κυρούμενης απόφασης έχει ως εξής: 

«θέμα: Αναβολή εκλογών στα Επιμελητήρια. 

Απόφαση 

Έχοντας υπόψη: 

1. Τις διατάξεις των άρθρων .6 και 20 του ν. 1746/1988 

2. Τις διατάξεις του π.δ. 220/1988 

3. Τις αποφάσεις μας Κ1-4228/7-11-88 (ΦΕΚ 822/Β/88) και 
Κ1-9448/11-7-89 (ΦΕΚ 545/Β/89) για παράταση εκλογών στα 
Επιμελητήρια, οι οποίες κυρώθηκαν με το ν. 1875/16-2-90, άρθρο 6 
(ΦΕΚ 21/Α/90). 

4. Το αίτημα της Κεντρικής Ένωσης Επιμελητηρίων σχετικά με 
αναβολή των εκλογών στα Επιμελητήρια που διατυπώνεται στο έγ¬ 
γραφό της με αριθ. 248/13-2-90 λόγω μη πραγματοποίησης τροπο¬ 
ποίησης του ν. 1746/1988. αποφασίζουμε: 

Η προθεσμία, που προβλέπεται από το άρθρο 20 παρ. 1 του ν. 
1746/1988 για τη διενέργεια εκλογών στα επιμελητήρια και που έχει 
παραταθεί με τις αποφάσεις μας Κ1-4228/7-11-88 και Κ1-9448/ 
11-7-89 μέχρι 30 Νοεμβρίου 1989 και 30 Νοεμβρίου 1990 αντί¬ 
στοιχα και οι οποίες κυρώθηκαν με το ν. 1875/6-2-90. παρατείνεται 
μέχρι 30 Νοεμβρίου 1991. 


Η απόφαση αυτή να δημοσιευθεί στην Εφημερίδα της Κυβερνήσεις 
και να κυρωθεί με νόμο. 

Αθήνα, 18 Απριλίου 1990 

Ο ΥΠΟΥΡΓΟΣ 

ΑΘΑΝ. ΞΑΡΧΑΣ» 

Άρθρο 22 
Έναρξη ισχύος 

Η ισχύς των διατάξεων αυτού του νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός αν σ’ αυτές ορίζεται διαφορετικά. 

Παραγγέλομε τη δημοσίευση του παρόντος στην Εφημερίδα της 
Κυβερνήσεως και την εκτέλεση του ως νόμου του Κράτους. 

Αθήνα, 27 Φεβρουάριου 1991 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝ.ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΙΟ. ΠΑΛΑΙΟΚΡΑΣΣΑΣ Αθ. ΞΑΡΧΑΣ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 

Θεωρήθηκε και τέθηκε η Μεγάλη Σφραγίδα τον Κράτους. 
Αθήνα , 28 Φεβρουάριου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Αθ.ΚΑΝΕΛΛΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καιϊοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από" 8.00’ έως 13.30' 

ΤΕίΕΧ 

22.3211 ΥΡΕΤ ΟΠ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 

Ποσοστό 5% υπέρ του Ταμείου Αλλη 
Η ετήσια συνδρομή είναι: βοήθειας του Προσωπικού (ΤΑΠΕΤ 

α) Για το Τεύχος Α' Δρχ. 10.000 Δρχ. 5( 

β) » » » Β' » 19.000 » 95 

γ) » » » Γ » 6.000 » 3( 

δ) » » » Δ' » 18.000 » 95 

ε) » » » Αναπτυξιακών Πράξεων » 12.000 » 65 

στ) » » » Ν.Π.Δ.Δ. » 6.000 » 35 

ζ) » » » ΠΑΡΑΡΤΗΜΑ » 3.000 » 15 

η) » » » Δελτ. Εμπ.& Βιομ. Ιδ. » 6.000 » 3( 

θ) » » » Αν. Ειδικού Δικαστηρίου » 1.500 » 

ι) » » » Α.Ε. & Ε.Π.Ε. » 40.000 » 2.0< 

ια) Για όλα τα Τεύχη » 85.000 » 4.2! 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













